Ο Άρχοντας των Δαχτυλιδιών (ταινία, 1978)

**Ο Άρχοντας των Δαχτυλιδιών** (αγγλικά:*The Lord of the Rings*) είναι μια αμερικανική ταινία φαντασίας κινουμένων σχεδίων του 1978 σε σκηνοθεσία του Ραλφ Μπάκσι.Είναι μια διασκευή του ομώνυμου φανταστικού έπους του Τζ. Ρ. Ρ. Τόλκιν, και περιλαμβάνει την Συντροφιά του Δαχτυλιδιού καθώς και υλικό από τους Δύο Πύργους. Η ταινία, που διαδραματίζεται στην Μέση Γη, έχει ως κεντρικό θέμα μια ομάδα απο τέσσερα χόμπιτ, δυο άνδρες, ένα ξωτικό, έναν νάνο και έναν μάγο, η οποία ξεκινάει μια προσπάθεια να καταστραφεί το Ένα Δαχτυλίδι που έφτιαξε ο Σκοτεινός Άρχοντας Σάουρον, ο οποίος έχει βάλει μεγάλο μέρος της δύναμής του στο Δαχτυλίδι αυτό και αν το ανακτήσει θα μπορεί να ελέγξει ολόκληρη την Μέση Γη, ενώ αν καταστραφεί, θα καταστραφεί κι ο ίδιος μαζί του.

Ο Ραλφ Μπάκσι γνώρισε για πρώτη φορά τα έργα του Τόλκιν στην αρχή της καριέρας του και είχε κάνει αρκετές προσπάθειες για την προσαρμογή του Άρχοντα των Δαχτυλιδιών σε ταινία κινουμένων σχεδίων προτού ο παραγωγός Σολ Ζάεντς και η United Artists του παρέχουν χρηματοδότηση. Η ταινία είναι αξιοσημείωτη για την εκτεταμένη χρήση της ροτοσκόπησης, μια τεχνική κατά την οποία οι σκηνές γυρίζονται πρώτα σε ζωντανή δράση και στη συνέχεια μετατρέπονται σε κινούμενα σχέδια. Επίσης, χρησιμοποιεί ένα υβρίδιο από παραδοσιακά κινούμενα σχέδια και ροτοσκοπικά πλάνα ζωντανής δράσης. Η ταινία δανείζουν τις φωνές τους οι William Squire, Τζον Χερτ, Michael Graham Cox και Anthony Daniels. Το σενάριο γράφτηκε από τον Πίτερ Μπιγκλ, βασισμένο σε προσχέδιο του Κρις Κόνκλινγκ.

Αν και η ταινία ήταν μια μεγάλη επιτυχία στο box office, έλαβε μεικτές κριτικές από τους κριτικούς και αντιμετωπίστηκς εχθρικά από πλλούς θεατές ότι ήταν μια ελλιπής ιστορία, με αποτέλεσμα να μην υπάρξει επίσημη συνέχεια, που θα κάλυπτε το υπόλοιπο της ιστορίας. Παρ 'όλα αυτά, η ταινία επηρέασε την μετέπειτα κινηματογραφική τριλογία του Πίτερ Τζάκσον, όπως περιγράφεται λεπτομερώς στα ειδικά χαρακτηριστικά του DVD της ταινίας Ο Άρχοντας των Δαχτυλιδιών: Η Συντροφιά του Δαχτυλιδιού.

## Πλοκή
Στα πρώτα χρόνια της Δεύτερης Εποχής της Μέσης Γης, τα ξωτικά μεταλλουργοί σφυρηλατούν Εννέα Δαχτυλίδια της Δύναμης για τους θνητούς Άνθρώπους, επτά για τα Άρχοντες-Νάνους, και τρία για τα Ξωτικά-Βασιλείς. Λίγο αργότερα, ο σκοτεινός άρχοντας Σάουρον φτιάχνει το Ένα Δαχτυλίδι για τον εαυτό του και το χρησιμοποιεί για να κατακτήσει την Μέση Γη. Αφού νίκησε τον Sauron, ο πρίγκιπας Ισίλντουρ παίρνει το δαχτυλίδι για τον εαυτό του, αλλά αφού πεθαίνει από κάτι όρκ, το δαχτυλίδι καταλήγει στον πάτο του ποταμού Anduin, όπου παρέμεινε εκεί για πάνω από 2.500 χρόνια. Με την πάροδο του χρόνου, ο Σάουρον αποκτά τα Εννιά Δαχτυλίδια και μετατρέπει τους ιδιοκτήτες τους σε Δαχτυλιδοφαντάσματα. Το Ένα Δαχτυλίδι ανακαλύπτεται από τον Ντίγκόλ. Ωστόσο, ο συγγενής του, ο Σμίγκολ, τον σκοτώνει και παίρνει το Δαχτυλίδι για τον εαυτό του. Το Δαχτυλίδι διαφθείρει το σώμα και το μυαλό του Σμίγκολ και μετατρέπεται στο πλάσμα Γκόλουμ, που το παίρνει μαζί του στα Ομιχλιασμένα Βουνά. Εκατοντάδες χρόνια αργότερα, ο Μπίλμπο Μπάγκινς βρίσκει απρόθυμα το δαχτυλίδι στη σπηλιά του Γκόλουμ και το φέρνει πίσω μαζί του στο Σαίρ.

Δεκαετίες αργότερα, κατά τη διάρκεια των εορτασμών των γενεθλίων του Μπίλμπο, ο μάγος Γκάνταλφ του λέει να αφήσει το Δαχτυλίδι στον ανιψιό του, τον Φρόντο. Ο Μπίλμπο συμφωνεί απρόθυμα και αναχωρεί για το Σχιστό Λαγκάδι. Δεκαεπτά χρόνια περνούν, κατά τη διάρκεια των οποίων ο Γκάνταλφ μαθαίνει ότι οι κακές δυνάμεις ανακάλυψαν ότι το Δαχτυλίδι βρίσκεται στην κατοχή ενός Μπάγκινς. Ο Γκάνταλφ συναντά τον Φρόντο για να εξηγήσει την ιστορία του Δαχτυλιδιού και τον κίνδυνο που ενέχει και ο Φρόντο αναγκάζεται έτσι να φύγει από το σπίτι του, παίρνοντας μαζί του το Δαχτυλίδι. Συνοδεύεται από τρία χόμπιτ, τα ξαδέλφια του, τον Πίπιν, τον Μέρι και τον κηπουρό του, τον Σαμ. Μετά από μια παραλίγον σύλληψη από τα Δαχτυλιδοφαντάσματα, τα χόμπιτ έρχονται τελικά στο Μπρι, όπου εκεί γνωρίζουν τον Άραγκορν, ο οποίος αναλαμβάνει να τους οδηγήσει στο Σχιστό Λαγκάδι. Ο Frodo μαχαιρώνεται στην κορυφή του βουνού Weathertop από τον άρχοντα των Δαχτυλιδοφαντασμάτων και αρρωσταίνει καθώς το ταξίδι προχωρά. Τα Δαχτυλιδοφαντάσματα τους προλαβαίνουν λίγο μετά τη συνάντησή τους με το ξωτικό Λέγκολας, και τελικά τα ίδια τα Νάζγκουλ παρασύρονται από τα ορμητικά κύματα του ποταμού στον δρόνο για το Σχιστό Λαγκάδι.

Στο Σχιστό Λαγκάδι, ο Frodo θεραπεύεται από τον ίδιον τον 'Ελροντ. Συναντά ξανά τον Γκάνταλφ, αφού ο τελευταίος δραπετεύει από τον διεφθαρμένο μάγο Σαρούμαν, ο οποίος σχεδιάζει να συμμαχήσει με τον Σάουρον, αλλά ταυτόγχρονα ο ίδιος θέλει και το Δαχτυλίδι για τον εαυτό του. Ο Φρόντο προσφέρεται εθελοντικά να πάει στο Μόρντορ, όπου είναι το μόνο μέρος όπου το Δαχτυλίδι μπορεί να καταστραφεί. Στη συνέχεια ο Frodo ξεκινά από το Σχιστό Λαγκάδι με οκτώ συντρόφους: τον Γκάνταλφ, τον Άραγκορν, τον Μπόρομιρ, γιο του Επιτρόπου της Γκόντορ, τον Λέγκολας, τον Γκίμλι, έναν νάνο, μαζί με τον Πίπιν, τον Μέρι και τον Σαμ.

Η προσπάθειά τους να διασχίσουν τα Ομιχλιασμένα Βουνά δεν πετυχαίνει, λόγω της έντονης χιονόπτωσης και αναγκάζονται να μεταβούν στη Μόρια. Εκεί, δέχονται επίθεση από Ορκ και ο Γκάνταλφ πέφτει σε μια άβυσσο ενώ παλεύει με ένα Μπάλρογκ.Τα υπόλοιπα μέλη της συντροφίας συνεχίζουν το ταξίδι και μετά την Μορία πηγαίνουν στο καταφύγιο των ξωτικών, στο Λοθλόριεν, όπου συναντούν την Βασίλισσα του Λοθλόριεν, την Γκαλάντριελ. Αφότου φεύγουν απο το Λοθλόριεν καταλήγουν στο Άμον Χεν, όπου εκεί ο Μπόρομιρ προσπαθεί να πάρει το δαχτυλίδι από τον Φρόντο με την βια, και ο Φρόντο αποφασίζει να συνεχίσει το ταξίδι μόνος του, αλλά ο Σαμ επιμένει να τον συνοδεύσει κι ετσί καταλήγουν να συνεχίσουν το ταξίδι μαζί. Ο Μπόρομιρ σκοτώνεται από βέλη των Όρκ ενώ προσπαθεί να υπερασπιστεί τον Μέρι και τον Πίπιν. Ο Μέρι και ο Πίπιν αιχμαλωτίζονται από τα Ορκ, που σκοπεύουν να τους μεταφέρουν στο Ίσενγκαρντ μέσω των εδαφών του Ροχάν. Ωστόσο, τα αιχμάλωτα χόμπιτ διαφεύγουν και καταφεύγουν στο δάσος Φάνγκορν, όπου εκεί συναντούν τον Δεντρογένη. Ο Άραγκορν, ο Γκίμλι και ο Λεγκόλας ακολουθούν τον Μέρι και τον Πίπιν στο συγκεκριμένο δάσος, όπου ξανασυναντούν τον Γκάνταλφ, ο οποίος αναγεννήθηκε μετά την καταστροφή του Μπαλρόγκ ως ο Γκάνταλφ ο Λευκός.

Στη συνέχεια, οι τέσσερις τους πηγαίνουν στην πρωτεύουσα του Ροχάν, το Έντορας, όπου ο Γκάνταλφ πείθει τον βασιλιά Θεόντεν ότι ο λαός του κινδυνεύει. Ο Άραγκορν, ο Γκίμλι και ο Λεγκόλας μαζί με τον Θέοντεν και τον λαό του Ρόχαν διαφεύγουν στην συνέχεια στο Φαράγγι του Χελμ. Ο Φρόντο και ο Σαμ ανακαλύπτουν τον Γκόλουμ, που τους καταδίωκε σε μια προσπάθεια να ανακτήσει το δαχτυλίδι για τον εαυτό του, και καταφέρνουν να το συλλάβουν.Παρ' όλα αυτά, του χαρίζουν τη ζωή του, με αντάλλαγμα να τους καθοδηγήσει στο Βουνό του Χαμού. Ο Γκόλουμ αρχίζει να συνωμοτεί εναντίον τους και αναρωτιέται αν η γιγαντιαία αράχνη Σέλομπ μπορεί να τον βοηθήσει. Στο Φαράγγι του Χελμ, οι δυνάμεις του Θέοντεν αντιστέκονται με επιτυχία στα Όρκ που έστειλε ο Σάρουμαν, μέχρι να φτάσει ο Γκάνταλφ με επιπλέον Ροχίριμ, καταστρέφοντας ολοκληρωτικά τον στρατό των Όρκ.

## Παραπομπές

## Εξωτερικοί Σύνδεσμοι
* Movie Info
* 
* ''Ο Άρχοντας των Δαχτυλιδιών''  στην Εγκυκλοπαίδεια της Φαντασίας

Κατηγορία:Ταινίες του 1978
Κατηγορία:Αμερικανικές ταινίες της δεκαετίας 1970
Κατηγορία:Αγγλόφωνες ταινίες
Κατηγορία:Αμερικανικές ταινίες κινουμένων σχεδίων
Κατηγορία:Αμερικανικές δραματικές περιπετειώδεις ταινίες
Κατηγορία:Αμερικανικές περιπετειώδεις ταινίες φαντασίας
Κατηγορία:Ταινίες βασισμένες σε βρετανικά μυθιστορήματα
Κατηγορία:Έργα βασισμένα στον Άρχοντα των Δαχτυλιδιών
Κατηγορία:Ταινίες παραγωγής United Artists
Κατηγορία:Ταινίες γυρισμένες στην Ισπανία
Κατηγορία:Ταινίες κινουμένων σχεδίων του 1978